Kendelse vedrørende spørgsmålet om henvisning til Ankenævnet for Energiområdet
Ret: Retten i Glostrup (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Retten i Glostrup

Den 27. december 2010 kl. 09:01 blev retten sat på tingstedet af Dommer.

Der blev foretaget i ikke offentligt retsmøde
sag nr. BS 20E-3169/2010:

DONG Energy Sales & Distribution A/S
Nesa Alle 1
2820 Gentofte
mod
Sagsøgte
Adresse
By

Ingen indkaldt eller mødt.

Der fremlagdes stævning, svarskrift, replik med bilag, Sagsøgtes mail af 18.
november 2010 og af 10. december 2010, samt advokat Jes-per Theilmann
Jensens fax af henholdsvis 29. november 2010, 3. december 2010 og af 12.
december 2010.

Spørgsmålet om henvisning til Ankenævnet for Energiområdet blev drøftet på
telefonmødet den 4. november 2010, hvor Retten tilkendegav, at der ikke var
grundlag for at sende sagen til Ankenævnet på Engergiområdet. Sagsøg-te
havde ingen bemærkninger hertil under telefonmødet. Parternes blev vej-ledt
om, at sagen udsættes til rettens udarbejdelse af fortegnelse.

Sagsøgte anmodede ved mail af 18. november 2010 om vejledning til at kæ-re
Rettens tilkendegivelse.

Rettens udarbejdede fortegnelse blev fremsendt til bemærkninger til parterne
den 19. november 2010.

Sagsøgeren fremsendte ved fax af 29. november 2010 bemærkninger til sag-
søgtes begæring om henvisning til Ankenævnet på Energiområdet.

Sagsøgeren havde ved fax af 3. december 2010 ingen bemærkninger til Ret-
tens fortegnelse.

Sagsøgte anmodede ved mail af 10. december 2010, at målerundersøgelsen,
sagens bilag 4 afvises.

Sagsøgeren protesterede herimod ved fax af 12. december 2010.

Retten afsagde følgende

Kendelse:
STD061482-S01-ST18-K999-T2-L01-M00-\R24



/

Side 2/2

Da sagsøgtes indsigelser i det væsentlige vedrører en fortolkning af en mail af
19. juni 2009 fra Dong, sagens bilag A, og da sagsøger fastholder anmod-
ningen om vidneforklaring sammenholdt med at Ankenævnet på Energi om-
rådet ikke tillader vidneafhøring, findes det på det foreliggende åbenbart, at
sagsøgte ikke vil få medhold i hans klage ved en nævnsbehandling. En juri-
disk fortolkning af et dokument henhører ikke under Ankenævnet på Energi-
områdets kompetence. Sagsøgtes anmodning om henvisning til Ankenævnet
på Energiområdet tages derfor ikke til følge.

Da målerundersøgelsen, sagens bilag 4 er foretaget efter anmodning fra sag-
søgte, er der ikke tale om ensidigt indhentede oplysninger, hvorfor der ikke er
grundlag for, at afvise målerundersøgelsen i medfør af retsplejelovens § 241
uanset sagsøgtes protest.

Thi Bestemmes:

Sagen henvises ikke til Ankenævnet på Energiområdet.

Målerundersøgelsen tillades fremlagt.

Sagen udsat.

Retten hævet.

Dommer

STD061482-S01-ST18-K999-T2-L01-M00-\R24